open-index/open-wikipedia-markdown huggingface dataset:
היפרטרופיה של חדר שמאל

**היפרטרופיה של חדר שמאל**, (באנגלית: "**Left ventricular hypertrophy**" או "**LVH**") היא עיבוי של שכבת השריר שבדופן חדר שמאל של הלב. היפרטרופיה של חדר שמאל עשויה להתרחש באופן טבעי כתוצאה מאימונים גופניים בעצימות גבוהה, המעלים את דרישת הגוף לחמצן ובכך את העומס על הלב, מה שגורם לטווח הארוך לעיבויו של השריר. באופן פתולוגי, עשויה היפרטרופיה של חדר שמאל להיגרם כתוצאה ממחלות כלי דם או מיתר לחץ דם.

על אף שהיפרטרופיה של חדר שמאל אינה מוגדרת כמחלה בפני עצמה, היא מהווה במקרים רבים סימן למחלות אחרות המערבות את הלב. כל מחלה המעלה את התנגודת שכנגדה צריך חדר שמאל להתמודד בעת ההתכווצות עשויה להוביל להיפרטרופיה של השריר. בין מחלות אלו ניתן למנות היצרות או אי ספיקה של מסתם אבי העורקים, היצרות או אי ספיקה של המסתם הצניפי (בשל הפעלת מנגנוני פיצוי המכבידים את העומס על הלב), הצרת אבי העורקים ויתר לחץ דם. נוסף למחלות אלו עשויה היפרטרופיה של חדר שמאל גם להתפתח כתוצאה ממחלה ראשונית של שריר הלב כדוגמת קרדיומיופתיה היפרטרופית.

היפרטרופיה של חדר שמאל עשויה להיות מצב הפיך, כך שבחלק מהמקרים לאחר הטיפול במחלה שגרמה להתעבות השריר, יחזור השריר לעוביו הנורמלי.

## אבחנה
השיטה המקובלת לאבחון של היפרטרופיה של חדר שמאל היא ביצוע בדיקת אקוקרדיוגרפיה, בה ניתן למדוד את עוביו של שריר חדר שמאל. עובי שריר תקין בזמן סוף הדיאסטולה (הרפיית הלב) אמור להיות בין 0.6-1.1 ס"מ. אם עובי השריר עולה על 1.1 ס"מ ניתן לקבוע כי המטופל סובל מהיפרטרופיה של חדר שמאל.

### אבחנה באמצעות א.ק.ג.
ממוזער|300px|תרשים א.ק.ג. המציג היפרטרופיה של חדר שמאל|400px
בבדיקת א.ק.ג. קיימים מספר קריטריונים לאבחנה של היפרטרופיה של חדר שמאל, אם כי הספציפיות והרגישות של כל קריטריון בפני עצמו אינן גבוהות, כך שייתכן מצב בו מטופל יסבול מהיפרטרופיה של חדר שמאל, אך תרשים הא.ק.ג. שיבוצע לו יהיה יחסית תקין. עם זאת, צירופם של מספר קריטריונים בתרשים א.ק.ג. מסוים מעלה את הסבירות לקיומה של היפרטרופיה. לרוב, משמשים ממצאי הא.ק.ג להחלטה בדבר הצורך לשלוח את המטופל לבדיקות אבחנתיות נוספות כגון אקוקרדיוגרפיה או בדיקות הדמיה אחרות.

הקריטריונים מתחלקים לקריטריון וולטאז' ולקריטריונים תומכים:

#### קריטריון וולטאז
* קריטריון סוקולוב - גל S בליד-V1 + גל R בליד-V5 או V6 (הגדול מביניהם), גדולים יחדיו מ-35 מ"מ (7 משבצות גדולות בפרט הא.ק.ג), או גל R בליד-AVL גדול מ-11 מ"מ
* קריטריון קורנל - בגברים - גל S בליד-V3 + גל R בליד-AVL גדולים יחדיו מ-28 מ"מ, בנשים - גל S בליד-V3 + גל R בליד-AVL גדולים יחדיו מ-20 מ"מ
* גל R בליד 1 + גל S בליד 3 גדולים יחדיו מ-25 מ"מ
* גל R בליד-AVF גדול מ-20 מ"מ
* גל S בליד-AVR גדול מ-14 מ"מ
* גל R בלידים-V4, V5 או V6 גבוה מ-26 מ"מ
* גל ה-R הגדול ביותר בלידי החזה + גל ה-S הגדול ביותר בלידי החזה גדולים יחדיו מ-45 מ"מ

#### קריטריונים תומכים
* גל R הנמשך מעל ל-50 מילישניות בלידים V5 או V6
* צניחת מקטע ST עם היפוך של גל T בלידים שמאליים (מכונה "סטריין" - "Strain")

#### שינויי א.ק.ג. אופייניים נוספים
* הגדלה של עלייה שמאל - מתבטאת בגל P מיטראלי - שצורתו כצורת האות M
* ציר לב שמאלי
* עלייה של מקטע ST בלידי חזה V1-V3

## ראו גם
*קרדיומיופתיה
*היפרטרופיה של חדר ימין

## קישורים חיצוניים

## הערות שוליים

קטגוריה:מחלות לב
בנק אלבניה

**בנק אלבניה** (באלבנית: **Banka e Shqipërisë**; באנגלית: **Bank of Albania**) הוא הבנק המרכזי של אלבניה שנוסד ב-2 בספטמבר 1925. נגיד הבנק הנוכחי החל מ-5 בפברואר 2015 הוא גנט סז'קו.

## ראו גם
* לק

## קישורים חיצוניים

*  

## הערות שוליים

אלבניה
קטגוריה:אלבניה: כלכלה
קטגוריה:טירנה: מבנים
מניפאים

200px|ממוזער|מבט גבי של זכר, החיצים האדומים מצביעים על הבוכניות
**מְנִיפָאִים** (שם מדעי: Strepsiptera) היא סדרה במחלקת החרקים בעלי גלגול מלא המונה כ-600 מינים בתשע משפחות.
## מאפיינים
חרקים אלו הם טפילים פנימיים בחרקים אחרים, כגון דבורים, צרעות, פשפשאים, נמלים, דגי כסף, תיקנאים ועוד. הנקבות של מרבית המינים לעולם אינן עוזבות מהמארח לאחר שנכנסו לגופו, ולבסוף מתות בתוכו. הזחלים עוזבים את המארח לאחר שבקעו כדי למצוא מארח חדש שאינו מוטפל, והזכרים קצרי החיים חייבים לצאת ולחפש נקבות כדי להזדווג.

אחד מהמאפיינים הבולטים של הסדרה הן הכנפיים. הכנפיים הקדמיות התנוונו לכדי בוכניות והאחוריות מקופלות בזמן מנוחה במספר קיפולים רב בדומה לקיפול מניפה, ומכאן שמה העברי של הסדרה. באופן דומה נקבע גם שמה המדעי petra כנפיים strepsi מפותל.

## משפחות
*Bahiaxenidae - ידוע מין אחד שנחשב כמאובן חי
*Bohartillidae - 
*Callipharixenidae - טפילים על Scutelleridae.
*Corioxenidae - טפילים על סרחניים, תריסיתיים ועל-משפחה Lygaeoidea.
*Cretostylopidae (נכחד)
*Elenchidae - טפילים על עפרוניתים
*Halictophagidae - טפילים על חלק מהציקדות וערצביים
*Mengeidae (נכחד)
*Mengenillidae - המשפחה היחידה בה הנקבות מתגלמות מחוץ למארח.
*Myrmecolacidae - זכרים טפילים על נמלים, הנקבות על חגבים, צרצריים וגמלי שלמה
*Protoxenidae (נכחד)
*Stylopidae - טפילים על דבוראים

## קישורים חיצוניים

* 

## הערות שוליים

קטגוריה:בעלי חיים שתוארו ב-1813
קטגוריה:טקסונים שתוארו בידי ויליאם קירבי
קטגוריה:חרקים
ניים דרופינג

**נֵיְים-דְרוֹפִּינְג** (באנגלית: **Name-dropping**) הוא מנהג של ציון שמות, בצורה מפורשת או באמצעות רמיזה, של אנשים או מוסדות חשובים במהלך שיחה, סיפור, שיר או בכל דרך תקשורת אחרת. המונח מרמז לעיתים קרובות על הניסיון של הדובר להרשים אחרים; בדרך כלל, מנהג זה נחשב לשלילי, ובנסיבות מסוימות עלול אף להוות הפרה של אתיקה מקצועית. כאשר משתמשים במנהג זה כחלק מהצגת טיעונים לוגיים, הדבר עלול להיחשב ככשל לוגי מסוג אד ורקונדיאם.

## מטרות
ניים דרופינג משמש, בדרך כלל, למטרת מיקום עצמי בהיררכיה חברתית. הדבר משמש לעיתים קרובות לצורך יצירת תחושת עליונות באמצעות העלאת מעמדו של האדם. על ידי רמיזה (או טענה ישירה) של קשר שיש לדובר עם אנשים בעלי מעמד גבוה, הדובר מקווה להעלות את מעמדו החברתי שלו עצמו לרמה קרובה יותר לזו של אלו שהזכיר את שמותיהם, ובכך לרומם את עצמו מעל לחברה הנוכחית.

ניתן להשתמש בניים דרופינג לצורך שיוך אנשים לקבוצות בעלות מכנה משותף. על ידי ציון שמות של האנשים שאתה מכיר, אתה חושף את הקבוצה החברתית שאליה אתה משתייך, ונותן הזדמנות לאחרים בעלי קשרים דומים להזדהות איתך.

כאשר השם שהוזכר הוא של מישהו שהוא מומחה לנושא והשקפותיו מוצגות במדויק, ניים דרופינג עשוי להיחשב ככשל לוגי מסוג אד ורקונדיאם (מן-הצניעות).

## שיטות
ישנם מקרים בהם נעשה שימוש בשם הפרטי בלבד, לצורך יעילות. למשל, במקרה של "קינגסלי" עבור קינגסלי איימיס.

לעיתים, נעשה שימוש בניים דרופינג ביצירות בדיוניות, על מנת להעניק לסיפור מסגרת זמן היסטורית מסוימת, או כדי לרמוז על מעורבותה של דמות היסטורית באירועים המתוארים בסיפור (למשל בסיפור שמתרחש במהלך מלחמת העולם השנייה, ייתכן ויוזכרו שמותיהם של וינסטון צ'רצ'יל או אדולף היטלר).

## ראו גם
* מחווה (אמנות)

## הערות שוליים

קטגוריה:מונחים
קטגוריה:שמות
קטגוריה:כשלים לוגיים
בלה קפצי

**בֶּלָה קֶפֶּצִי** (בהונגרית: **Köpeczi Béla**; 16 בספטמבר 1921, איוד – 17 בינואר 2010, בודפשט) היה היסטוריון ופוליטיקאי הונגרי. היה שר התרבות ויושב ראש של האקדמיה ההונגרית למדעים.

## ביוגרפיה
בלה קפצי נולד בעיירה איוד בטרנסילבניה למשפחה ממוצא הונגרי. בשנת 1946 קיבל תואר בהוראה מאוניברסיטת בודפשט. בשנים 1946–1949 הוא למד בסורבון. כאשר חזר להונגריה, עבד בהוצאה לאור. בשנת 1952 התקבל למפלגת הפועלים הסוציאליסטית של הונגריה ובשנת 1953 קיבל תפקיד בכיר במערכת הצנזורה. בהמשך היה דמות מרכזית במחלקת התרבות של הוועד המרכזי של המפלגה ודמות מפתח בהכללת מדיניות ממשלתית בתרבות המדינה.

בשנים 1965–1988 היה קפצי פרופסור באוניברסיטה, ובשנים 1967–1970 סגן הרקטור.

בשנים 1982–1988 היה שר התרבות של הונגריה.

בתחום ההיסטוריה עסק בעיקר בחקר היסטוריה הונגרית מן המאה ה-17 ועד המאה ה-20. המחקרים היו ברוח אידאולוגיה הקומוניסטית. נושא נוסף במחקריו היה מלחמת העצמאות של הונגריי טרנסילבניה נגד שלטון בית הבסבורג, חקר אירועי ההיסטוריה הציבורית והתרבותית של המאה העשרים ובחינת היחסים ההיסטוריים ההונגריים-צרפתיים. בהתבסס בעיקר על מחקריו הארכיוניים בחו"ל, הוא סיכם את ההיסטוריה הדיפלומטית של אימרה תאוקולי (1677–1685), מלחמת העצמאות של פרנץ ראקוצי (1703-1711) והגירת ראקוצ'י.

בשנת 1967 התמנה קפצי לחבר בהתכתבות באקדמיה ההונגרית למדעים, ובשנת 1976 הוא הפך לחבר מן המניין. במהלך שנות ה-70 של המאה ה-20 היה סגן המזכ"ל של הארגון. לאחר 1988 שימש כיו"ר המועצה ההונגרית, ומשנת 1989 עד 1998 היה יו"ר ועדת אונסק"ו ההונגרית. בשנת 1989 הוא נבחר לחבר כבוד באקדמיה הפורטוגזית.

## פרסומים
* Esze Tamás. Budapest, Művelt Nép, 1952, 82 p. (Esze Tamással)
*II. Rákóczi Ferenc. Budapest, Művelt Nép, 1955, 407 p. (R. Várkonyi Ágnessel)
*II. Rákóczi Ferenc válogatott levelei. Szerk. Köpeczi Béla. Budapest, Bibliotheca, 1958, 367 p
* II. Rákóczi Ferenc politikai és erkölcsi végrendelete. Szerk. Borzsák István és Köpeczi Béla. Budapest, Akadémiai, 1984, 555 p. (ביחד עם אישטוואן בורז'אק)
*A bujdosó Rákóczi. Budapest, Akadémiai, 1991, 572 p

## קישורים חיצוניים

* קורות חיים 

קטגוריה:היסטוריונים הונגרים
קטגוריה:פוליטיקאים הונגרים
קטגוריה:הונגרים שנולדו ב-1921
קטגוריה:הונגרים שנפטרו ב-2010
שברולט טראקר (סין)

**שברולט טראקר (סין)** (בסינית: **创酷**, באנגלית: **Chevrolet Tracker (China)**) הוא קרוסאובר עם מאפיינים של SUV מתוצרת יצרנית הרכב הסינית **SAIC-GM**  (בסינית: **上汽通用汽车**, שם מלא: **SAIC General Motors Corporation Limited**, שם רשמי: **Shanghai General Motors Company Ltd, Shanghai GM**) אשר מיוצרת ברישיון **[[שברולט]]** משנת 2019 (שנת מודל 2020).

"SAIC-GM" מתמקדת במכירת דגמי שברולט, ביואיק וקאדילק בסין.

## דגמים
* "325T" - מנוע 1.0 ליטר מגדש טורבו.
* "335T" - מנוע 1.3 ליטר מגדש טורבו.

## מפרט

דגם "שברולט טראקר (סין)" הוצג לראשונה בתערוכת הרכב הבינלאומית של שאנגחאי באפריל 2019. הוא כולל:
* 5 דלתות.
* 5 נוסעים.
* מנוע בנזין.
* מגדש טורבו.
* סוגי הנעות: הנעה קדמית 4x2, הנעה כפולה 4x4.
* קיבולת מכל דלק - 40 ליטר.
* תאוצה בין 0–100 קמ"ש היא 8.9 שניות (מנוע 1.3 ליטר, מגדש טורבו).

## תמונות

## ראו גם
* שברולט מונזה (סין)

## קישורים חיצוניים
* 

* 

## הערות שוליים

קטגוריה:דגמי מכוניות שהושקו ב-2019
קטגוריה:רכבי שטח ופנאי גדולים
טראקר סין
קטגוריה:כלי רכב המיוצרים בסין
קטגוריה:כלי רכב המיוצרים בברזיל
מרינה קראבץ

**מרינה לאונידובנה קראבץ** (ברוסית: **Марина Леонидовна Кравец**; נולדה ב-18 במאי 1984, לנינגרד, רוסיה הסובייטית, ברית המועצות) היא שחקנית, שדרנית רדיו וזמרת רוסייה. היא המשתתפת-אישה הקבועה היחידה של תוכנית הטלוויזיה הרוסית "Comedy Club".

## ראשית חייה
מרינה נולדה ב-18 במאי 1984 בסנט פטרסבורג כילדה הצעירה ביותר עם שני אחים גדולים. היא למדה בבית הספר בגימנסיה מספר 524.

## קריירה
היא הנחתה שלל תוכניות טלוויזיה וידועה כבדרנית וקומיקאית פופולרית בארצה. מפתחת גם קריירה מוזיקלית. דובבה גם דמות בגרסה הרוסית של פיטר ראביט.

### תוכניות בהשתתפותה
*קומדי קלאב, משתתפת קבועה
*קומדי וומן, משתתפת קבועה
*ליגת האנשים הנפלאים, מנחה
*איפה ההגיון?, משתתפת אורחת
*אימפרוביזציה, משתתפת אורחת
*אחד לאחד, משתתפת אורחת
*רוסו טוריסטו, מנחה
*ארוחת בוקר גדולה, מנחה

### פילמוגרפיה
* זומבויאשצ'יק, סרט
* פיטר ראביט, דיבוב הגרסה הרוסית
* סופר אולג, סדרת טלוויזיה פארודית

## חיים אישיים
קראבץ נישאה לארקדי וודאחוב ב-20 ביולי 2013, שלמד יחד עם קראבץ בפקולטה לפילולוגיה והשתתף בתוכנית KVN.

## קישורים חיצוניים

## הערות שוליים

קטגוריה:שחקניות קולנוע וטלוויזיה רוסיות
קטגוריה:מנחות טלוויזיה רוסיות
קטגוריה:שדרניות רדיו וטלוויזיה
קטגוריה:זמרות רוסיות
קטגוריה:קומיקאים רוסים
קטגוריה:קומיקאיות
קטגוריה:קומדי קלאב: אישים
קטגוריה:רוסיות שנולדו ב-1984
קטגוריה:רוסים שנולדו ב-1984
הרי אוסטראל

**הרי אוסטראל** או **ההרים האוסטרלים** (בלטינית: **Australe Montes** *-* מילולית: ה**הרים הדרומיים**) הם הרים בכוכב הלכת מאדים .

קוטרם הוא 411 קילומטרים.

גובה ההרים הוא 5,000 מטרים מעל פני הקרקע של מאדים.

## מקור השם
שם ההרים אושר על ידי האיחוד האסטרונומי הבינלאומי בשנת 2003.

## לקריאה נוספת
• Kenneth S. Coles, Kenneth L. Tanaka, Philip R. Christensen
 **[https://books.google.co.il/books?id=TCmhDwAAQBAJ&pg=PA256&lpg=PA256&dq=Australe+Montes&source=bl&ots=Wdy0RtZdHG&sig=ACfU3U09dZRcl5UTFY-n1PN0D9SGFNlx1w&hl=iw&sa=X&ved=2ahUKEwjEkITh9PrkAhUGBGMBHV4aA34Q6AEwEHoECAkQAQ#v=onepage&q=Australe%20Montes&f=false The Atlas of Mars: Mapping Its Geography and Geology ]**, P 256

## קישורים חיצוניים

## הערות שוליים

אסטראל
יחסי איחוד האמירויות הערביות – בחריין

**יחסי איחוד האמירויות הערביות–בחריין** (בערבית: **العلاقات البحرينية الإماراتية**) הם היחסים הבילטרליים בין **[[איחוד האמירויות הערביות]]** ובין **[[בחריין|ממלכת בחריין]]**.

## היסטוריה
לשתי המדינות היסטוריה משותפת - שתיהן היו החל מתחילת המאה התשע עשרה פרוטקטורטים בריטיים. עם עזיבת בריטניה את האזור, החלו תשע האמירויות שבאזור במשא ומתן לאיחוד, שבע מהן התאחדו למדינת האמירויות הערביות המאוחדות ושתיים מהן העדיפו להתבדל - קטר ובחריין. בחריין פרשה מהמשא ומתן באוגוסט 1971, קטר עשתה כן בספטמבר והאיחוד הוקם בדצמבר באותה השנה.

שתי המדינות נכנסו למועצת שיתוף הפעולה של מדינות המפרץ שהוקמה ב-1981 ומאז הן נהנות מיחסים קרובים. גם גאו-פוליטית היחסים בין שתי המדינות הם יחסים רגועים שכן הן משתייכות לגוש המדינות הסוניות והמתונות לצד ערב הסעודית.

## נציגויות דיפלומטיות
* איחוד האמירויות הערביות מיוצגת בבחריין בדרג השגרירות באמצעות שגרירות רשמית שהיא מחזיקה במנאמה, בירת המדינה.
* בחריין מיוצגת באיחוד האמירויות הערביות בדרג השגרירות באמצעות שגרירות רשמית שהיא מחזיקה באבו דאבי, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קרי קיטלס

**קרי קיטלס** (באנגלית: **Kerry Kittles**; נולד ב-12 ביוני 1974) הוא כדורסלן עבר אמריקאי, אשר שיחק בליגת ה-NBA בין השנים 1996–2005. ממוצעיו הכוללים לאורך הקריירה הם 14.1 נקודות, 3.9 ריבאונדים, 2.6 אסיסטים ו-1.6 חטיפות למשחק. מאז שנת 2016 משמש כעוזר מאמן בקבוצת הכדורסל של אוניברסיטת פרינסטון.

## קריירת משחק
### אוניברסיטת וילאנובה
קיטלס נולד בדייטון שבאוהיו, גדל בניו אורלינס, ובין השנים 1992–1996 למד באוניברסיטת וילאנובה אשר בפנסילבניה. בעונתו האחרונה בקבוצת הכדורסל של האוניברסיטה קלע 20.4 נקודות בממוצע למשחק, ונבחר לחמישיית העונה של ליגת המכללות (First-team All-American), לצד אלן אייברסון, ריי אלן, טים דאנקן ומרכוס קמבי. מאז עזיבתו את וילאנובה מחזיק קיטלס בשיאי הקבוצה בסך נקודות (2,243) וסך חטיפות (277) בקריירה.

### ניו ג'רזי נטס
בדראפט ה-NBA 1996 נלקח קיטלס בבחירה השמינית, על ידי ניו ג'רזי נטס. בעונתו הראשונה ב-NBA הציג יכולת מצוינת עם 16.4 נקודות בממוצע למשחק, ובסיומה נבחר לחמישיית הרוקיז השנייה של העונה. בעונה העוקבת קלע 17.2 נקודות למשחק, אשר בדיעבד היו שיא הקריירה שלו. בשל ניתוח בברכו הימנית הושבת קיטלס לכל אורך עונת .

בעונת  חזר קיטלס למשחק פעיל, ולצד ג'ייסון קיד, קית' ואן הורן וקניון מרטין הוביל את הנטס למאזן העונה הסדירה הטוב ביותר במזרח, 52–30. בפלייאוף 2002 גברה ניו ג'רזי על אינדיאנה פייסרס, שארלוט הורנטס ובוסטון סלטיקס בדרך להעפלתה הראשונה אי פעם לגמר ה-NBA. בסדרת הגמר הפסידה הקבוצה מול לוס אנג'לס לייקרס בתוצאה 0–4. בעונה הבאה שמר קיטלס על יכולת סולידית (13.0 נקודות למשחק) והשתתף עם הנטס בשנית בגמר ה-NBA, בו הפסידו מול סן אנטוניו ספרס בתוצאה 2–4. בעונתו האחרונה עם הנטס, , הודחה הקבוצה בחצי גמר האזור המזרחי, לאחר שהפסידה מול דטרויט פיסטונס (3–4).

### לוס אנג'לס קליפרס
ביולי 2004, לאחר 8 עונות בניו ג'רזי, הועבר קיטלס בטרייד ללוס אנג'לס קליפרס בתמורה לבחירת דראפט עתידית. בעונתו היחידה עם הקליפרס שותף ב-11 משחקים בלבד בשל פציעות שונות, ובסיום העונה פרש ממשחק, בגיל 30.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:דייטון: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת וילאנובה
קטגוריה:בחירות דראפט של ניו ג'רזי נטס
קטגוריה:כדורסלני ניו ג'רזי נטס
קטגוריה:כדורסלני לוס אנג'לס קליפרס
קטגוריה:אמריקאים שנולדו ב-1974
מבצע טומבולה

**מבצע טומבולה** (באנגלית: **Operation Tombola**) היה פשיטה של יחידת הקומנדו SAS של הצבא הבריטי בצפון איטליה, שהתרחשה בזירה האיטלקית במלחמת העולם השנייה בין 4 במרץ ל-24 באפריל 1945.

## מטרת המבצע
מטרת המבצע הייתה לייסד בסיס באזור בין לה ספיזה לבין בולגונה, בקצהו המערבי של הקו הגותי, בסיוע הפרטיזנים המקומיים, ולגרום נזק גדול ככל הניתן לכוחות של גרמניה הנאצית.

## המבצע
[250px|ממוזער|קפטן [רוי פאראן מחזיק מכונת ירייה גרמנית באיטליה]]
בין 4 ל-24 במרץ צנחו חמישים חיילים בפיקודו של רוי פאראן, שנפל בטעות מהמטוס במהלך הצניחה, ושלאחר שכבר נמלט מהשבי הגרמני פעם אחת, נלחם תחת השם 'מייג'ור פטריק מקגינטי'. החיילים צנחו באזור הר קזנה (רג'ו אמיליה) וסייעו בביצוע משימת "מעטפה" של מנהלת המבצעים המיוחדים, עליה פיקד מייקל ליז. מספר הצנחות של בעלות הברית סיפקו לחיילים נשק שכלל גם פרטיזנים מקומיים ו-70 שבויים סובייטים שנמלטו.

הכוח הצליח לתקוף את המטה הגרמני של הקורפוס ההררי ה-51 ששכן בשתי וילות בגבעות מעל רג'ו אמיליה. באותה תקיפה בליל ה-27 במרץ 1945 ספגו הגרמנים בין 50 ל-60 נפגעים, מהם מספר לא ידוע של הרוגים. מצד בעלות הברית, שלושה אנשי SAS נהרגו, ושבעה נפצעו (ארבעה בריטים, שני איטלקים ורוסי).

ההתקפה בוצעה בו לקול חלילן סקוטי, דייוויד קירקפטריק, שלבש קילט. קירקפטריק התנדב להשתתף במבצע על מנת שיהיה ניתן לזהות את החיילים כבריטים, על מנת שלא יבוצעו פעולות תגמול גרמניות נגד האוכלוסייה המקומית. הדבר אכן סייע לגרמנים לחשוב שהפעולה הייתה פעולה צבאית לגיטימית וכתוצאה מכך לא בוצעו פעולות תגמול נגד האוכלוסייה המקומית.

מבצע טומבולה נמשך עד 23 באפריל, והפשיטות במהלכו כללו פגיעה בתשתיות ובמתקנים. חשובה באותה מידה הייתה גם הריגתם של 300 חיילים גרמנים ושבייתם של 200, והועברו מתפקידיהם לאבטחת הדרכים באזור, דבר שפגע במאמץ המלחמתי הגרמני. מספר טייסים של בעלות הברית שהוחבאו על ידי התושבים המקומיים הושבו גם כן לבעליהם.

## הנצחה
בספרו "Operation Tombola", פרסם מפקד המבצע רוי פאראן את זיכרונותיו. כן סופר על המבצע גם במיני-סדרה הטלוויזיונית משנת 2004, בשם "Great SAS missions". בנוסף, סדרה שעלתה ב-BBC בשנת 2011, בשם Secret War, עסקה באחד מפרקיה במעלליהם של רוי פאראן ומייקל ליז.

## קישורים חיצוניים
*Operation Tombola, 4 March-24 April 1945
*Operation Tombola

## הערות שוליים

קטגוריה:זירת דרום ומרכז אירופה במלחמת העולם השנייה
קטגוריה:SAS (קומנדו)
קטגוריה:איטליה במלחמת העולם השנייה
קטגוריה:מלחמת העולם השנייה: 1945
קטגוריה:קרבות הממלכה המאוחדת במלחמת העולם השנייה
בית הקברות פראוברז'נסקי היהודי

**בית הקברות פראוברז'נסקי היהודי** (ברוסית: **Преображенское еврейское кладбище**) הוא בית קברות יהודי בסנקט פטרבורג.

שטחו הוא 27.4 הקטארים. קיים מאז 1875.

## היסטוריית המקום
בית הקברות הוקם ארבע שנים לאחר הצו של אלכסנדר השני בדבר הקמת בית הקברות פראוברז'נסקי כאחת משלוש חלקות למאמיני דתות אחרות (מן הדת הנוצרית האורתודוקסית) ב-1875. באותה השנה הוקם גם בית טהרה מעץ במקום שהחליף בית טהרה שהיה קיים ב מאז 1802 אז התיר הקיסר אלכסנדר ה-1 קבורה יהודית במקום.

הגבול בין בית הקברות היהודי לבין בית הקברות המרכזי עבר בקו הרכבת על שמו של הקיסר ניקולאי ובתחילת המאה העשרים הם הופרדו מנהלתית לפי הקו הזה.

שמו של בית הקברות בא מן הכנסייה הסמוכה לו. בית הקברות פראוברז'נסקי המקורי שינה את שמו בתקופה הסובייטית לבית הקברות לזכר הקורבנות של יום ראשון העקוב מדם (1905).

בית הטהרה מעץ הוחלף ב-1912 בבית הטהרה מלבנים שאבן הפינה שלו הוצבה ב-1908 על סמך החלטת ועד בית הכנסת הכוראלי של סנט-פטרבורג מכספי הקהילה שהתפללה בו ומכספיה של משפחת גינצבורג. הפרויקט האדריכלי ההתחלתי שלו סורטט על ידי  שגם תכנן מערכת מבנים ובית לצמחים טרופיים בשטחו. מי שעשה את הפרויקט הביצועי של בית הטהרה היה .

בהמשך הוקמו בית מגורים לרב הקבוע של המקום, גדרות סביב בית הקברות. בית הקברות נוקה בניקיונות ימי ראשון (ווסקרסניק) שנתיים,

בתקופה לאחר ברית המועצות המקום סבל מפעולות השחתה וביזה. כעת מבוצעות פעולות שיקום במקום.

## האנשים המפורסמים הקבורים במקום
* מרק אנטוקולסקי
* אליעזר ברמן
* אברהם אליהו הרכבי
* יולי גסן
* דוד גינצבורג
* מנחם מנדל גלוסקין
* דוד טבל קצנלנבוגן
* יהודה לייב קצנלסון
* אברהם לובנוב
* שמואל פוליאקוב
* אלכסנדר הלוי צדרבוים

כמו כן בשטח שנקרא "השטח הקומוניסטי" יש שני קברי אחים:
* ימאיים של הצי הבלטי שנהרגו במהלך מלחמת העולם השנייה
* תושבי לנינגרד שמתו במצור על עירם

## קישורים חיצוניים

* 

פראוברז'נסקי היהודי
פראוברז'נסקי
בזיליו

**בָּזִיליוֹ** (באיטלקית: **Basiglio**; בלומברדית: **Basej**, בָּזֵיי) היא קומונה במחוז לומברדיה שבצפון איטליה. הקומונה ממוקמת 13 קילומטרים דרומית למילאנו. בזיליו היא הישות המוניציפלית העשירה ביותר באיטליה.

## מקור השם
קיימות מספר השערות למקור שמה של בזיליו; ההשערה הסבירה ביותר לגבי מקור השם היא זו שלפיה השם מושפע מלטינית - באזור בזיליו של ימינו היה ככל הנראה מוצב או בסיס (מילה שנקראת גם בלטינית "basis").

על פי השערות אחרות, השם נובע מהמילה basileus ("מלך או "ראש"), "basilio" ("שטח של ראש") או "bassei" ("אבן דרך").

## היסטוריה
הקומונה מוזכרת לראשונה במסמך מהמאה ה-14 בו היא מצוינת בשם "loco de Baxilio" (בתרגום חופשי: "המקום של בזיליו"). באותה תקופה לעיתים נכתבו העיצורים עם האות X, אך אין ספק שההגייה המדויקת של השם היא בזיליו. במסמך מתקופה מעט יותר מאוחרת, השם נכתב באות s במקום x.

ב-26 באוקטובר 1524 נערך קרב בבזיליו במהלך המלחמות האיטלקיות, בין כוחות צרפתים בראשות המרשל ז'אק דה לה פאליס, לבין כוחות ספרדים שנשלחו על ידי קרל החמישי, עליהם פיקד פרננדו פרנצ'סקו ד'אוולוס. הקרב נערך באזור בית החווה בפנאטי, והסתיים בניצחון הכוחות הצרפתים.

קשינה פנאטי היה המרכז החשוב ביותר בעיירה ובו חגגו טבילות, חתונות ואירועים נוספים.

ב־26 באוקטובר 1524 נלחם קרב בבזיליו במהלך המלחמה האיטלקית (1521–1526) באיטליה בין הצרפתים של המרשל ז'אק דה לה פאליס וכוחות ספרדים שנשלחו על ידי קרל החמישי, בפיקוד פרננדו דה אבלוס. הקרב התרחש באזור בו נמצא כיום בית החווה בפנאטי, והסתיים בניצחון הצרפתים. באותם ימים 25% מהילדים נפטרו בטרם הגיעם לגיל חמש; כמו כן באותה תקופה הייתה העדפה ברורה לבנים על פני בנות, מאחר שבנות גרמו לבעיות כלכליות קשות למשפחותיהן.

למרכז ההיסטורי של העיר מחברים שלושה שבילי אופניים והולכי רגל החוצים את תעלת ספציאנה. בשנות ה-50 הייתה דרך לרכבים וקרה שאוטובוס ובו נוסעים סטה מהכביש והתהפך לתוך התעלה. היעדר פצועים או פגיעות קשות נחשב לנס עבור התושבים, שהקימו פסל במקום. הפסל עבר שיפוץ במאי 2005 במימון עמותת התרבות "ViviBasiglio" ובשיתוף העירייה המקומית.

## דמוגרפיה
### היסטוריה דמוגרפית
בשנת 1751 התגוררו בעיר 290 תושבים. 20 שנה אחר כך כבר התגוררו בה 796 תושבים. בשנת 1805 ירד מספר זה ל-560. בשנת 1809 סופחה לקומונה העיירה הסמוכה רומנו פלטנו, ובשנת 1811 גם פייב, פיזונסקו ופיזבריאסה טולצינסקו. עם זאת, כל השינויים בוטלו עם חזרתם של האוסטרים לאזור בשנת 1815. בשנת 1853 התגוררו בעיר 674 תושבים.

הפריחה התרחשה עם בניית מילאנו 3 בשנות ה-80, וסייעה לגידול במספר התושבים בעיר.

גרף זה מציג את השינויים הדמוגרפיים שעברו על העיר לאורך השנים:

### קבוצות אתניות ומיעוטים זרים
על פי נתוני הלשכה הלאומית האיטלקית לסטטיסטיקה מ-1 בינואר 2016, ישנם בסך הכול 915 בני מיעוטים זרים בעיר, המרכזיים שבהם פיליפינים, דרום קוריאנים ויוצאי מדינות דרום אמריקה. כמו כן ישנם בעיר מספר תושבים מבריטניה, ספרד, צרפת, רומניה ורוסיה.

## כלכלה
בבזיליו ממוקמים משרדיהן של חברות רבות ובינלאומיות כמו Banca Mediolanum ו-AstraZeneca. לצד זה, העיירה שומרת על מסורת חקלאית: האדמות המעובדות עולות על אלה המאוכלסות, ומגדלים בהן בעיקר אורז, המגיע לכמות של מעל 8 טון לדונם מדי שנה.

בשנת 2009 צוינה העירייה על ידי העיתון "Il Sole 24 ORE" (בהתבסס על הנתונים של מחלקת הכספים) כזו עם ההכנסה ממיסים הממוצעת הגבוהה ביותר באיטליה (51,803 אירו בשנה).

## קישורים חיצוניים

*  

## הערות שוליים

קטגוריה:לומברדיה: ערים
ואלס להגנת הצומח

[ממוזער|300 פיקסלים|"ואלס להגנת הצומח", עיבוד של [גיל אלדמע, בתערוכה בספריה הלאומית, 2025]]
"**ואלס להגנת הצומח**" הוא שיר  שכתבה והלחינה נעמי שמר, וידוע בביצועה של להקת הנח"ל משנת 1967.

## רקע
את השיר ביצע לראשונה ההרכב "האחיות שמר" שהקימה נעמי שמר. ההרכב, שכלל את דליה אורן, רותי ביקל, דינה גולן ואמנה כהן, ביצע משירי שמר אך לא זכה להצלחה.

השיר התפרסם בשנת 1967, כשנכלל בתוכנית "הנח"לאים באים, הנח"לאים באים" של להקת הנח"ל. בתוכנית זו בוצע שיר נוסף שכתבה נעמי שמר, "אילו ציפורים". בין חברי הלהקה בתוכנית זו: שולה חן, ששי קשת, שלום חנוך, מוטי פליישר ואלי מגן.

## תוכן השיר
לימים סיפרה נעמי שמר כי כתבה את השיר על הפער בין הדגש על שמירת הצומח לבין ההזנחה של ההגנה על נשים העלולות להיות חשופות להטרדות מיניות. השיר מוצג מנקודת מבט של נערה צעירה או אישה המספרת על כך שישנו חוק להגנת פרחי וחיות הבר, אך אין טיפול מספק כנגד נשים המוטרדות מינית, כפי שנחוו הדברים בתקופה שנכתב השיר.

## גרסות כיסוי
בין האמנים אשר ביצעו גרסת כיסוי לשיר נמנים גידי גוב ומזי כהן, הופה היי וחני נחמיאס, צילה דגן ובני אמדורסקי, שולה חן, מלי ברונשטיין, ניר פרידמן, הגרובטרון, ג'יין בורדו ואיה זהבי פייגלין (במסגרת אלבום "צו השעה"), דב גליקמן (כשיר פתיחה לסדרה "שאול") ורוני דלומי.

## קישורים חיצוניים

* 
* 
* 

## הערות שוליים

קטגוריה:שירי להקת הנח"ל
קטגוריה:שירי שולה חן
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על פרחים
קטגוריה:הטרדה מינית
System Capital Management (Ukrainian Company)

**System Capital Management** או **SCM** (באוקראינית: **Систем Кепітал Менеджмент**) היא חברה מרכזית להחזקות פיננסיות ותעשייתיות באוקראינה, שהוקמה בדונייצק, שבמזרח המדינה, על ידי איש העסקים האוקראיני רינאט אחמטוב שבבעלותו 100% ממניות החברה. בשנת 2011 לקבוצה נרשמו הכנסות של כ-19.5 מיליארד דולר ונכסים בשווי של מעל 28.4 מיליארד דולר. החברה הייתה הספונסר הראשי של מועדון הכדורגל שחטאר דונצק.
## סקירה כללית
SCM הוקם בשנת 2000. הוא כולל למעלה ממאה עסקים בתחומי מתכות וכרייה, ייצור חשמל, בנקאות וביטוח, טלקומוניקציה, מדיה ונדל"ן וכן בתחומים אחרים. המספר הכולל של עובדים בחברות SCM הוא כ-200,000 איש.

## מבנה
החברה הגדולה ביותר בקבוצת SCM היא Metinvest  המעורבת בעסקי הכרייה והפלדה. זהו אחד העסקים הפרטיים הגדולים באוקראינה והוא אחד מעסקי הפלדה הגדולים באירופה. זהו גם היצרן האוקראיני הגדול ביותר של עפרות ברזל. בנוסף לאוקראינה, Metinvest מחזיקה בנכסים בארצות הברית, איטליה, בריטניה, בולגריה ושווייץ.

החברה הגדולה השנייה בקבוצה היא חברת כריית פחם וייצור חשמל בשםDTEK. DTEK  הוקמה בשנת 2002. גרעין המתחם כלל את חברת ייצור החשמל Vostokenergo, חברת ServiceInvest Energy ומכרה הפחם *קומסומולץ דונבאס*. החברות האחרות נעו בין חברות מגזרות אנרגיות מדעיות לבין חברות בתחומים חברתיים שונים.

SCM מחזיקה גם בשני בנקים גדולים וחברת ביטוח. בתחום התקשורת, ל-SCM יש עסק קבוע, קבוצת Vega Telecom. האינטרסים התקשורתיים של הקבוצה כוללים את העיתון היום וקבוצת המדיה אוקראינה (Ukraina Media Group). הקבוצה נמצאת גם בעסקי הנדל"ן ובבעלותה שני מלונות חמישה כוכבים: אחד בקייב ואחד שהיה לה בדונייצק. קבוצת SCM כוללת גם נכסים בתחום ההנדסה הכבדה, ייצור חימר, תחבורה, חקלאות וקמעונאות.

## חברות בת והחזקות החברה
תיק ההשקעות של SCM נכון לשנת 2026 כולל:
* Metinvest Holding - תעשיית המתכת והכרייה;
* DTEK - אנרגיה, כולל אנרגיה מתחדשת ותעשיית הנפט והגז;
* הבנק הבינלאומי האוקראיני הראשון - בנקאות ופיננסים;
* Ukrtelecom - טלקומוניקציה;
* Umgi - כרייה והשקעות הון סיכון באוקראינה;
* Esta Holding - נדל"ן;
* Lemtrans - תחבורה ולוגיסטיקה;
* HarvEast Holding - חקלאות;
* TSUM (קייב) - קמעונאות;
* FC Shakhtar - ספורט.

## פרסים והכרה
בספטמבר 2011, תחת תמיכת USAID, פרסם המרכז לפיתוח אחריות חברתית את תוצאות *מדד השקיפות* הראשון *של חברות אוקראינה*. בעשירייה הראשונה נכללו שלוש חברות של קבוצת SCM: SCM, Metinvest ו-DTEK, בעוד DTEK מוקמה במקום הראשון ברשימה. קבוצת SCM הכינה את הדוח הראשון לאחריות חברתית באוקראינה בשנת 2005.

ב-1 בדצמבר 2011, SCM זכתה בפרס המנהיגות העסקית ובפרס אחריות חברתית תאגידית שנערכו במהלך חגיגות העשרים של אוקראינה באירועי גאלה שנערכו בוושינגטון ב -15 בדצמבר 2011.

בתחילת 2012, Metinvest, DTEK ו-SCM תפסו את שלושה המקומות הראשונים בדירוג שנערך על ידי מגזין הדירוג הלאומי של Gvardiya, בתור העסקים האחראיים ביותר באוקראינה. ארבעים ואחת חברות התמודדו על התואר בשנת 2012. קבוצת SCM תופסת את המקום הראשון מזה חמש שנים ברציפות בדירוג המגזינים GVardiya של חברות אחראיות חברתיות.
## קישורים חיצוניים

* 

## הערות שוליים

קטגוריה:חברות אוקראיניות
קטגוריה:מחוז דונצק
קטגוריה:חברות תקשורת
קטגוריה:חברות החזקות
נקודת בייקאל

**נקודת בייקל** (באנגלית: **Baykal Point**; בבולגרית: **нос Байкал**) היא לשון יבשה סלעית, שאורכה 800 מטרים, הבולטת לכיוון דרום - דרום-מערב לתוך מפרץ לנוסה, בחוף המערבי של האי ברבנט בארכיפלג פאלמר שבאנטארקטיקה. 

הנקודה ממוקמת 2.63 קילומטרים מזרחית - דרום מזרחית לנקודת דריינקור, 6.55 קילומטרים צפונית מערבית להר פארי ו-5.4 קילומטרים צפונית - צפונית-מזרחית לנקודת מינוט.   

## היסטוריה
### גילוי הנקודה

הנקודה מופתה על ידי סוקרים בריטיים בשנת 1980 ובשנת 2008.

### מקור השם

לשון היבשה נקראת על שמו של הכפר בייקל שבצפון בולגריה, ועל שם הכפר בייקלסקו (Байкалско) שבדרום מערב בולגריה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* נקודת בייקאל באתר הגאזט האנטארקטי של ממשלת אוסטרליה
* נקודת בייקאל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת בייקל, ומיקום אתרים סמוכים לנקודה באתר copernix

## הערות שוליים

קטגוריה:בולגריה באנטארקטיקה
בייקאל
סנייל מייל

**לינדזי ארין ג'ורדן** (באנגלית: **Lindsey Erin Jordan**; נולדה ב-16 ביוני 1999) היא זמרת ויוצרת אינדי רוק אמריקאית. מופיעה תחת שם הבמה **סנייל מייל** (**Snail Mail**), שהוא גם שם הלהקה שלה.

אלבום הבכורה שלה, *Lush*, יצא ב-8 ביוני 2018 תחת מותג חברת התקליטים מטאדור רקורדס.

## היסטוריה
לינדזי ג'ורדן הוציאה לאור את המיני-אלבום הראשון שלה, *Stick*, בשנת 2015, ובעקבות זאת החלה להופיע בליווי להקה עם השירים מהמיני-אלבום. לאחר שסיימה סיבוב הופעות קצר אחד בשנת 2016, ג'ורדן הוציאה מיני-אלבום נוסף בשם *Habit*, שזכה למידה של פרסום לאחר שהופיע בכמה אתרי מוזיקה גדולים בארצות הברית.

Snail Mail הופיעה בסבב הופעות בצפון אמריקה בשנת 2017, כהופעות חימום ללהקות Priests, Girlpool, Waxahatchee ו-Fossils Beach. ג'ורדן חתמה בחברת התקליטים Matador Records בספטמבר 2017. אלבום הבכורה שלה באורך-מלא *Lush* יצא ב־8 ביוני 2018, וזכה לביקורות חיוביות ברובן. ג'ורדן ולהקתה ערכו סיבוב הופעות (לבדם) בראשית 2018. ב-5 בנובמבר 2021 יצא האלבום השני של Snail Mail.

בשנת 2024 שיחקה ג'ורדן בסרט האימה הקווירי "ראיתי את הטלוויזיה זוהרת", בתפקיד טארה.

## ביקורת
Snail Mail התקבלה היטב בקרב המבקרים. השוו את סגנונה למוזיקת הרוק של שנות התשעים, "מחדשת מוזיקה מהעשור לפני שנולדה". ג'ורדן הושפעה מלהקות כגון סוניק יות', אליוט סמית', ליז פייר, קאט פאוור, הקרנבריז, פייבמנט, הוולווט אנדרגראונד, פאראמור ופיונה אפל. פיצ'פורק תיארו את מילותיה של ג'ורדן כ"חכמות רגשית, ברורות מוזיקלית ומייצגות את הצליל של אינדי רוק, בעבר ובעתיד". המגזין "רולינג סטון" העניק לאלבום הבכורה של סניל מייל, *Lush,* שלושה כוכבים וחצי ותיאר את ג'ורדן כ"ילדת הפלא של האינדי-רוק".

## חיים אישיים
ג'ורדן היא קווירית. נכון לספטמבר 2021, היא גרה באיסט וילג', במנהטן, ניו יורק, ניו יורק.

## להקה מלווה
### חברים נוכחיים בלהקה
* לינדזי ארין ג'ורדן - קולות, גיטרה
* אלכס בס - בס
* ריי בראון - תופים
* מדלין מקורמק - גיטרה, מקלדות
* בנימין קטוניץ - גיטרה, קולות רקע

### חברי עבר
* רייאן ויאיירה - בס
* שון דורהאם - תופים
* דניאל בוטקו - גיטרה
* קלטון יאנג - גיטרה
* איין איילאנבקוב - גיטרה

## דיסקוגרפיה
### אלבומי אולפן
* 2018: *Lush*
* 2021: *Valentine*
* 2026: *Ricochet*

### מיני-אלבומים
* 2015: *Stick*
* 2016: *Habit*

## קישורים חיצוניים

* 

## הערות שוליים

קטגוריה:אמריקאים ילידי מרילנד
קטגוריה:זמרים להט"בים אמריקאים
קטגוריה:גיטריסטים אמריקאים
קטגוריה:זמרות-יוצרות אמריקאיות
קטגוריה:זמרות רוק אמריקאיות
קטגוריה:זמרים-יוצרים אמריקאים
קטגוריה:גיטריסטיות אמריקאיות
קטגוריה:להקות שהוקמו בשנת 2015
קטגוריה:אמריקאיות שנולדו ב-1999
קטגוריה:אמריקאים שנולדו ב-1999
תורת יאנג-מילס

ממוזער|ציור סכמתי של שדה יאנג-מילס
**תורת יאנג-מילס** היא תורת כיול המבוססת על החבורה המרחבית האורתוגונלית
SU(N), או יותר בכלליות כל אלגברת לי קומפקטית וניתנת לצמצום. תורת יאנג-מילס מנסה לתאר את התנהגותם של חלקיקים אלמנטריים בשימוש באלגבראות לי שאינן אבליות ומהווה את הבסיס לאיחוד הכוח האלקטרומגנטי ביחד עם הכוח הגרעיני החלש (באמצעות הצגתם כ
SU(2) \times U(1)), ובאופן דומה מתאר היטב את הכוח הגרעיני החזק בתורה של כרומודינמיקה קוונטית (בהצגה של SU(3)).
ולכן מהווה בסיס חזק להבנת המודל הסטנדרטי של פיזיקת החלקיקים.

## סקירה היסטורית ותאורטית
בשנת 1954, צ'ן-נינג יאנג ורוברט מילס 
הרחיבו את הקונספט של תורת כיול לחבורות אבלית, כמו אלקטרודינמיקה קוונטית לחבורות לא אבליות על מנת לספק הסבר לאינטראקציה חזקה, ההצעה של יאנג-מילס הותקפה על ידי וולפגנג פאולי, באומרו שהקוונטה של שדה יאנג-מילס חייב להיות חסר מסה על מנת לשמור על אינווריאנטיות תחת הכיול, ולכן רעיונם נדחה עד שבשנת 1960 ההסבר אודות מסת החלקיקים הנוצרת משבירת סימטריה ספונטנית שהוצע על ידי ג'פרי גולדסטון, יושירו נמבו וג'יובאנו ג'ונה-לאסינו, תקן את בעיית המסה בתורת יאנג-מילס.

חזרתה של תורת יאנג מילס לתודעה הניע את המחקר וזכתה למספר הצלחות כבירות, ביניהן איחוד הכוח האלקטרו-חלש וכרומודינמיקה קוונטית.
האינטראקציה האלקטרו-חלשה מתוארת על ידי חבורת הכיול
SU(2) \times U(1), כאשר הכוח הגרעיני החזק מתואר בתורת SU(3) של יאנג-מילס. בוזוני הכיול חסרי המסה שמופיעים בתורה האלקטרו-חלשה מתערבבים ובעקבות שבירת סימטריה ספונטנית, מתקבלים 3 בוזונים מסיביים- בוזוני W ו-Z ופוטון כבוזון חסר מסה.
המודל הסטנדרטי משלב את הכוח האלקטרו חלש ביחד עם האינטראקציה החזקה דרך חבורת הסימטריה:
SU(3) \times SU(2) \times U(1). עד כה לא הצליחו לאחד את הכוח האלקטרו-חלש ביחד עם האינטראקציה החזקה, על אף שמאמינים כי באנרגיות גבוהות מספיק, דרך מדידה של קבועי צימוד יהיה ניתן להבחין בכוח יחיד.

## קישורים חיצוניים
* 

## הערות שוליים

קטגוריה:סימטריה
לוחמה תת-ימית

**לוחמה תת-ימית** היא אחד משלושת הממדים בהם בהם מתנהלת הלוחמה הימית (האחרים הם לוחמה על פני השטח  ולוחמה אווירית). המונח מתייחס ללוחמה המתבצעת מתחת למים:
* פעולות המבוצעות על ידי צוללות וכן נגד צוללות, כלומר לוחמת צוללות נגד צוללות וכצב"מ (כלי צלילה בלתי מאויש) ונגד ספינות. לעיתים ישתתפו בלוחמה גם מטוסים ומסוקים המטילים פצצות עומק.
* פעולות המבוצעות על ידי כוחות מיוחדים הצוללים על מנת לחבל בתשתיות אויב, או על מנת לאסוף מידע במהלך סיור.

קטגוריה:לוחמה ימית
סמראנג

**סמראנג** (באינדונזית: **Semarang**) היא עיר הבירה של מחוז מרכז ג'אווה באינדונזיה. העיר היא עיר נמל מתקופת הקולוניאליזם ההולנדי ועד היום הזה מהווה מרכז אזורי חשוב. על פי מפקד האוכלוסין משנת 2020 אוכלוסיית העיר מנתה כ-1.65 מיליון תושבים והיא העיר התשיעית בגודלה באינדונזיה. מבחינה אתנית עיקר האוכלוסייה הם ג'אווניסים עם מיעוט סיני משמעותי.

## היסטוריה

ההיסטוריה של סמראנג מגיעה עד למאה ה-9, אז הייתה ידועה בשם ברגוטה. בסוף המאה ה-15, ערבי בשם קיאי פנדאן אראנג ייסד בכפר דייגים במקום זה ובית ספר אסלאמי. ב־2 במאי 1547 הכריז הסולטאן הדוויג'איה מפג'אנג קאי על פנדאן אראנג כבופטי הראשון (ראש העיר) של סמראנג, ובכך ביסס את סמראנג מבחינה ניהולית ופוליטית.

בשנת 1678 הבטיח סונאן אמנגקוראט השני להעביר את השליטה בסמראנג לחברת הודו המזרחית ההולנדית (VOC) כחלק מתשלום חוב. בשנת 1682 נוסדה מדינת סמראנג על ידי הכוח הקולוניאלי ההולנדי. ב־5 באוקטובר 1705 לאחר שנים של כיבושים, סמארנג הפכה רשמית לעיר VOC כאשר סוסוהונאן פקובווונו הראשון ביצעה עסקה למתן זכויות סחר נרחבות ל-VOC בתמורה למחיקת החובות של מאטאראם. ה-VOC, ומאוחר יותר ממשלת איי הודו המזרחיים ההולנדיים, הקימו מטעי טבק באזור ובנו כבישים ומסילות ברזל, מה שהפך את סמראנג למרכז סחר קולוניאלי חשוב.

נוכחותה ההיסטורית של קהילה הודית גדולה (אירואסית) באזור סמראנג באה לידי ביטוי גם בכך שהשפה הקריאולית בשם ג'אווינדו הייתה מדוברת שם.

## ערים תאומות
* 
* 
* 
* 
* 
* 
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:אינדונזיה: ערים
קטגוריה:אינדונזיה: ערי חוף
קטגוריה:ג'אווה
קטגוריה:יישובים שהוקמו במאה ה-16
קטגוריה:ים ג'אווה: ערי נמל
איטנגאר

**איטנגאר** (באנגלית: **Itanagar**; באסאמית: **ইটানগৰ**; ) היא בירת מדינת ארונאצ'ל פרדש שבצפון-מזרח הודו.

## היסטוריה
בעיר שוכן מבצר איטה (אסאמית: ইটা দুৰ্গ, מלולית: מבצר הלבנים) שנבנה במאות ה-11–14.

ב־1978 נקבעה העיר כבירת ארונאצ'ל פרדש, שהוקמה כטריטוריית איחוד כשלוש שנים קודם לכן. בעת קביעתה כבירה הייתה העיר אזור מיוער מאוכלס בדלילות.

העיר שוכנת מצפון לנהר בראהמאפוטרה בדרום־מערב ארונאצ'ל פרדש.

כבירת ארונאצ'ל פרדש, שוכנים בעיר האספה המחוקקת של ארונאצ'ל פרדש ומשרדי ממשלת המדינה.

## קישורים חיצוניים

* 
* 

## הערות שוליים

קטגוריה:ארונאצ'ל פרדש
קטגוריה:הודו: ערים
קטגוריה:המדינות והטריטוריות של הודו: ערי בירה
אימפאל

**אימפאל** (בהינדי: **इम्फाल**) היא עיר הבירה של מדינת מניפור שבצפון-מזרח הודו. העיר ממוקמת בקצה המזרחי של הודו בגובה ממוצע של 786 מטר מעל פני הים.

## היסטוריה
ממוזער|left|200px|מבט על העיר
קרב אימפאל התקיים באזור בין מרץ ליולי 1944 בזמן מלחמת העולם השנייה. היפנים תקפו את העיר שנתמכה על ידי הצבא הלאומי ההודי שהיה הצבא של הודו החופשית וזאת בניסיון להמריד את האוכלוסייה נגד הבריטים. היפנים הובסו וגורשו חזרה לבורמה, שם הובסו במערכה בבורמה.

ב־16 באוגוסט 1991, מטוס בואינג 737 של אינדיאן איירליינס התרסק בהר כשהנמיך במטרה לנחות בשדה התעופה אימפאל. 69 האנשים שהיו עליו מתו באירוע.

## תנועה ותחבורה
נמל התעופה הבינלאומי טוליהל נמצא 8 ק"מ דרומית לעיר המחברת טיסות ישירות לניו דלהי, קולקטה, אייזוואל, גווהאטי, היידראבאד, בנגלורו ואגרטלה.

הכביש הלאומי מספר 150 עובר באימפאל ומחבר המחבר בין ערים גדולות כמו גוואהטי, קוהימה, אגרטלה, שילונג, דיפור, אייזוואל, סילצ'ר ורבות נוספות וגם מחבר בין מדינות שכנותיה.

באוקטובר 2012 אישרה ועדת הממשלה לתשתיות בהודו הרחבה של מסילת הרכבת ג'יריבאם-סילחר לאימפל. ההרחבה צפויה להגיע לעיר ברבעון הרביעי של שנת 2019.

האורך הכולל של קו הרכבת ג'יריבם-טופול הוא 110.62 ק"מ.

## קישורים חיצוניים

* 
* 

קטגוריה:הודו: ערים
קטגוריה:המדינות והטריטוריות של הודו: ערי בירה
קטגוריה:מניפור
גנדינגאר

**גנדינגאר** (בהינדי: **गाँधीनगर**) היא עיר הבירה של מדינת גוג'ראט, המערבית שבמדינות הודו. העיר ממוקמת כ-23 ק"מ צפונית לאחמדאבאד, העיר הגדולה ביותר במדינה זו. העיר היא עיר מתוכננת.

## היסטוריה
העיר הוקמה בעקבות רצון של ממשלת הודו לבנות עיר מתוכננת, בירה חדשה למדינה, ובכך להקל על הפקקים והצפיפות שקיימים באחמדאבאד. העיר נחנכה באופן רשמי ב-16 במרץ 1960. ב-2 באוגוסט 1965 הונחו היסודות לבניין הראשון בעיר ב-GEB Power Station Colony. ב-13 ביולי 1970 העיר הוכרזה כבירת מדינת גוג'ראט.

בעיר שוכנת האספה המחוקקת של גוג'ראט.

## קישורים חיצוניים

* 
* 

קטגוריה:המדינות והטריטוריות של הודו: ערי בירה
קטגוריה:גוג'ראט: ערים
הסנדק של הארלם

**הסנדק של הארלם** (באנגלית **Godfather of Harlem**) הוא סדרת דרמת פשע אמריקאית, שעלתה לראשונה ב-29 בספטמבר 2019 ברשת Epix. הסדרה נכתבה על ידי כריס ברנקאטו ופול אקשטיין ומככב בה פורסט ווייטקר, שהוא גם מפיק בכיר לצד נינה יאנג בונגיובי, ג'יימס אצ'סון, ג'ון רידלי ומרקון סמית'.

העונה הראשונה כללה 10 פרקים והיא הסתיימה ב-1 בדצמבר 2019. ב-12 בפברואר 2020 חודשה הסדרה לעונה שנייה שעלתה בבכורה ב-18 באפריל 2021, וכללה גם היא 10 פרקים והסתיימה ב-29 באוגוסט 2021. העונה השלישית, בת 7 פרקים, עלתה בינואר 2023.
## עלילה
הסנדק של הארלם מספר את "סיפורו האמיתי של בוס הפשע הידוע לשמצה, באמפי ג'ונסון, שבתחילת שנות השישים חזר מעשר שנות מאסר כדי למצוא את השכונה שהוא שלט בעבר חסרת שליטה. כשהרחובות נשלטים על ידי ההמון האיטלקי, באמפי מבין שהוא צריך לקחת על עצמו את ניהול משפחת הפשע כדי להחזיר את השליטה. במהלך המאבק האכזרי הוא כורת ברית עם המטיף הרדיקלי מלקולם אקס - תוך שהוא תופס את עלייתו הפוליטית של מלקולם בסימן המהפך החברתי ומלחמת האספסוף המאיימת לקרוע את העיר."

## שחקנים ודמויות

## הפקה
### פיתוח
ב-25 באפריל 2018, הוכרז כי EPIX הזמינה עונה ראשונה המורכבת מעשרה פרקים שעתידים לצאת לבכורה בשנת 2019. את הסדרה יכתבו כריס ברנקאטו ופול אקשטיין אשר יפיקו לצד פורסט ווייטקר, נינה יאנג בונגיובי, ג'יימס אצ'סון ומרקן סמית'. חברות הפקה שמעורבות בסדרה כוללות את אולפני ABC Signature וחברת Significant Productions.

ב-19 ביוני 2018 דווח כי ג'ון רידלי יביים את הפרק הראשון של הסדרה.

### ליהוק
לצד הודעת ההזמנה הראשונית של הסדרה, אושר שפורסט ווייטקר יככב בסדרה בתפקיד באמפי ג'ונסון. בספטמבר 2018 הוכרז כי וינסנט ד'אונופריו, אילפנש האדרה, אנטואנט קרואו-לגאסי, נייג'ל תאץ', קלווין הריסון ג'וניור, לוסי פריי ופול סורווינו לוהקו לתפקידים ראשיים. באוקטובר 2018 דווח כי ג'יאנקרלו אספוסיטו ורפי גברון הצטרפו לסדרה. ב-8 בינואר 2019, הוכרז כי קתרין נרדוצ'י לוהקה לתפקיד משני.

### צילומים
על פי הדיווחים, צילומי הסדרה החלו בספטמבר 2018 בעיר ניו יורק.

## פרסים ומועמדויות

## קישורים חיצוניים
* 

## הערות שוליים

קטגוריה:סדרות פעולה אמריקאיות
קטגוריה:סדרות טלוויזיה אמריקאיות
קטגוריה:סדרות דרמה אמריקאיות
קטגוריה:סדרות משטרה ופשע
קטגוריה:סדרות טלוויזיה אמריקאיות שעלו לשידור בשנת 2019
יחסי בוטסואנה – קוריאה הדרומית

**יחסי בוטסואנה–קוריאה הדרומית** הם היחסים הדיפלומטיים הרשמיים שבין **[[בוטסואנה|רפובליקת בוטסואנה]]** לבין **[[קוריאה הדרומית|הרפובליקה של קוריאה]]**.

## היסטוריה
היחסים הדיפלומטיים הרשמיים שבין רפובליקת בוטסואנה לבין הרפובליקה של קוריאה כוננו באופן רשמי ב-18 באפריל 1968.

בשנת 2013, ממשלת בוטסואנה השעתה את שיתוף הפעולה הבילטראלי עם קוריאה הצפונית בשל חשש ממצב זכויות האדם במדינה. ב-20 בפברואר 2014 היא המשיכה בדרך זו, תוך סיום מלא של כל היחסים הדיפלומטיים והקונסולריים עם קוריאה הצפונית בעקבות דו"ח של ועדת החקירה של האו"ם לזכויות האדם בצפון קוריאה, מה שהפך את בוטסואנה למדינה האפריקאית הראשונה שמכירה, דה-יורה, בקוריאה הדרומית כממשלה הלגיטימית היחידה של קוריאה. אך למרות זאת, ביטאה בוטסואנה את "אהדת הלב" עם העם הצפון קוריאני.

באוקטובר 2015, כאשר הנשיא איאן חמה היה בסיאול, הוא התראיין לחדשות והצהיר כי אין להם עניין ביחסים הדיפלומטיים עם קוריאה הצפונית עוד, בהתייחסו להפרת זכויות האדם ולסכנה לשלום במזרח על ידי הדיקטטורה הצבאית. נוסף על כך, חמה גינה את פקידי הממשל של קוריאה הצפונית. "מנהיגי הצפון חיים כאילו בתקופת האבן", הביע חמה את דעתו על המדינה הידועה לשמצה בהפרות זכויות אדם.

## נציגויות דיפלומטיות
* קוריאה הדרומית אינה מיוצגת בבוטסואנה, הן בדרג השגרירות והן בדרג הקונסולרי.
* בוטסואנה אינה מיוצגת בקוריאה הדרומית בדרג השגרירות. בוטסואנה מיוצגת בקוריאה הדרומית בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
דוקרנית שחורה

**דוקרנית שחורה** (שם מדעי: *Mycteroperca bonaci*) הוא מין של דג גרם ימי ממשפחת הדקריים ומקבוצת הדקרים, הקרוב למין דוקרנית אדומה.

הדוקרנית מצוי בטבע בשוניות אלמוגים ברחבי מערב האוקיינוס האטלנטי מחופי מסצ'וסטס עד לחופי דרום-ברזיל. הוא מצוי בעיקר סביב מפרץ מקסיקו, הפלורידה קיז ולאורך הקריביים שלחופי הים הקריבי. הפרטים הבוגרים לא נצפים בתחומי התפוצה הצפוניים, הם שוכני מים עמוקים והם נראים רק מפרטים שנידוגו בידי רשתות. תפוצתם היא בעומק 6–33 מטרים.

דקר זה מגיע לאורך 150 ס"מ ולמשקל של עד 100 ק"ג. צבע הגוף חום עד זית ומכוסה בכתמים שחורים או בצבעי פליז. הדגים הצעירים מפוספסים באדום-לבן. הדקר יכול להאריך ימים עד 40 שנה.

דג זה חי לבדו אך מתרועע עם דקרים אחרים בעונת הרבייה החלה בין מאי לאוגוסט. כמו אצל דגים רבים גם אצל דג זה הנקבות יכולות להיהפך לזכרים בעת שהם מגיעים לגודל מלא. זהו דג טורף הניזון בעיקר בדגים ובדיונונים שהוא חוטף ממארב, תוך שימוש בזנבו לתנועה מהירה ביותר. הטרף נבלע או מרוסק בלסתות הגדולות. הדגים הצעירים ניזונים מחסילונים ושאר סרטנים.

דג זה הוא דג מאכל חשוב במספר אזורים והוא נידוג גם למטרות ספורט. עם זאת חלה ירידה באוכלוסייתו עקב הדיג והגידול האיטי שלו.

## קישורים חיצוניים

## הערות שוליים

קטגוריה:טקסונים שתוארו בידי פיליפ פואיי
קטגוריה:דקרים
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1860
היום הבין-לאומי להפחתת הסיכון מאסון

**היום הבין-לאומי להפחתת הסיכון מאסון (IDDRR)** הוא מועד בין-לאומי המצוין מדי שנה ב-13 באוקטובר.

## היסטוריה
ב-22 בדצמבר 1989, בהחלטה 22/236 של האו"ם, הכריזה העצרת הכללית של האומות המאוחדות על העשור הבין-לאומי להפחתת אסונות שיתחיל ב-1 בינואר 1990 עד סוף 1999, כחלק מהכרזה זו הוכרז גם כי יום רביעי בשבוע השני בכל חודש אוקטובר יצוין כיום הבין-לאומי להפחתת אסונות טבע.

ב-21 באוקטובר 2009, בהחלטה 64/200 של האו"ם, החליטה האספה הכללית של האו"ם להגדיר את 13 באוקטובר לתאריך הרשמי ליום זה. בנוסף, שינתה את השם ל"יום הבין-לאומי להפחתת אסונות".

ב-17 בינואר 2019, בהחלטה 73/231 של האו"ם, הוחלט לשנות את השם פעם נוספת ל"היום הבין-לאומי להפחתת הסיכון מאסון" במטרה לעלות מודעות ציבורית לדרכי ההתגוננות של אנשים בעת התרחשות אסון במטרה להפחית את הסכנה לנזק.

## מטרה
היום הבין-לאומי להפחתת סכנת אסונות נועד לצמצם את הנזק הכבד שאסונות עלולים לגרום לחייהם של אנשים, ולעלות מודעות לדרכי ההתגוננות והפעולה של אנשים בעת אסון. במהלך הכנס השלישי של האו"ם להפחתת סכנת אסונות הועלו לדיון הנזקים הגדולים שמגיעים כתוצאה מאסונות הגובים מחירים כלכליים וחברתיים גבוהים ואובדן חיי אדם. ב-2014, 19.3 מיליון אנשים איבדו את בתיהם כתוצאה מאסונות, כאשר רבים מהם מושפעים משינוי אקלים.

## פעילות
בכל שנה מזכירות האו"ם לאסטרטגיה הבין-לאומית להפחתת אסונות (UNISDR) מפרסמת את הנושא שמועלה למודעות הציבור ומצוין ביום זה.

### נושאי הפעילות מטעם הקרן לפי שנים
* 2002 – "הפחתת הנזק להרים בפיתוח בר קיימא".
* 2003 – "החלפת אסונות בפיתוח בר קיימא".
* 2004 – "למידה להתמודד עם אסונות נוכחיים במטרה להימנע מסכנות עתידיות".
* 2005 – "השקעה למען מניעת אסונות".
* 2006 – "הפחתת הסיכון באסונות מתחילה בבית הספר".
* 2007 – "הפחתת הסיכון באסונות מתחילה בבית הספר".
* 2009 – "בטיחות בתי החולים באסונות טבע: הפחתת סיכון, הגנה על בתי חולים, הצלת חיים".
* 2010 – "יציבותן של ערים".
* 2011 – "ילדים ונוער".
* 2012 – "נשים ונערות".
* 2013 – "תפקידם של אנשים בעלי מוגבלויות במניעת אסונות".
* 2014 – "התאוששות היא שם המשחק".
* 2015 – "ידע הוא שם המשחק".
* 2019 – "הפחתת נזק האסון בתשתיות פגיעות ופגיעה בשירותים בסיסיים".

## קישורים חיצוניים
* 
* 

## הערות שוליים

קטגוריה:אירועים בחודש אוקטובר
קטגוריה:מועדי האומות המאוחדות
קטגוריה:ימי מודעות לבריאות
יחסי הרפובליקה של קונגו – ספרד

**יחסי הרפובליקה של קונגו–ספרד** הם היחסים הדיפלומטיים הרשמיים שבין **[[הרפובליקה של קונגו]]** לבין **[[ספרד|ממלכת ספרד]]**.

## היסטוריה
היחסים הדיפלומטיים הרשמיים שבין הרפובליקה של קונגו לבין ממלכת ספרד הם יחסים דיפלומטיים מלאים. שתי המדינות כוננו את היחסים הללו ב-7 בדצמבר 1972 והם מתוארים על ידי משרד החוץ הספרדי כ"יחסים טובים אך לא אינטנסיביים במיוחד". מאז הביקור של שר החוץ הספרדי פרנסיסקו פרננדס אורדונייס ברפובליקה של קונגו ב-1989, לא נערכו ביקורים רמי דרג ברפובליקה של קונגו. מן הצד השני, הגיעה משלחת קונגולזית בראשות שר החוץ הקונגולזי למדריד בירת ספרד בשנת 2008 ונועדה עם בכירים ספרדיים.

היחסים הכלכליים שבין הרפובליקה של קונגו לבין ספרד פורחים, עקב צמיחתו הגבוהה של מגזר הנפט במדינה. הסחר שבין שתי מדינות אלו יכול להגיע למיליוני אירו (210 מיליוני אירו בשנת 2015).

## נציגויות דיפלומטיות
* הרפובליקה של קונגו אינה מיוצגת בספרד, הן בדרג השגרירות והן בדרג הקונסולרי. הרפובליקה של קונגו האמינה את שגרירותה שבפריז, בירת צרפת הסמוכה, על ספרד.
* ספרד אינה מיוצגת ברפובליקה של קונגו בדרג השגרירות. ספרד מיוצגת ברפובליקה של קונגו בדרג הקונסולרי באמצעות שתי קונסוליות שהיא מחזיקה בברזוויל, ובפואנט נואר. ספרד האמינה את שגרירותה שבקינשאסה, בירת הרפובליקה הדמוקרטית של קונגו הסמוכה, על הרפובליקה של קונגו.

## קישורים חיצוניים
* Ficha de la Republica del Congo, אתר משרד החוץ הספרדי

## הערות שוליים

קטגוריה:ערכים ללא קטגוריות פיזיות - יחסי חוץ
שמואל זנוויל קלפפיש

הרב **שמואל זנוויל קְלֶפְּפִיש** (ה'תק"ף או ה'תקפ"ה, נמירוב – חשוון ה'תרס"ב, 1901, ורשה) היה אב בית הדין של ורשה, ראש ישיבה ופוסק מרכזי ביהדות פולין במאה ה-19. נמנה עם ראשוני המתירים את היתר המכירה.

## ביוגרפיה
נולד בנמירוב בשנת ה'תק"ף או ה'תקפ"ה לאביו ר' יעקב זאב. בגיל צעיר עברה משפחתו לוורשה. למד אצל ר' משה יהודה לייב זילברברג מקוטנא, בעל "זית רענן", ואצל ר' מנחם מנדל רדזינר. נשא את בושל, בת ר' מרדכי ב"ר נחמיה שהיה מו"ץ בורשה. לאחר פטירתה נשא את רחל לאה, נינת רבי חיים מוולוז'ין. הוסמך לרבנות על ידי רבה של ורשה, הרב חיים דוידזון, ובשנת ה'תר"י החל לשמש כמו"ץ בורשה וכדיין בבית דינו של הרב דוידזון. ככל הנראה בשנת ה'תרל"ה, נבחר לאב בית דין ו'ממלא מקום הרב'. כמו כן, עמד בראשות הישיבה המקומית, שם לימד בין ארבע לשבע שעות ביום. הוא היה כתובת לשאלות הלכתיות מרחבי פולין, ואף גדולי תורה כרבי יצחק מאיר אלתר ורבי יוסף בר סולובייצ'יק פנו אליו בשאלות. גם בין הנוצרים יצאו לו מוניטין, ולא אחת בחרוהו לשמש כבורר ביניהם. הוא אף היה מנותני ההסכמות לספר משנה ברורה בשנת ה'תרמ"ג. בשנת ה'תרמ"ט התכנסו בביתו הרבנים שמואל מוהליבר והרב ישראל יהושע מקוטנא, והשלושה יזמו את ההיתר למכירת קרקעות ארץ ישראל בשמיטה שנודע כ"היתר המכירה". היה מהתומכים בישיבות המוסר כנגד המתנגדים אליהן. פעל רבות גם בענייני ציבור ושתדלנות, ועמד בקשרים הדוקים עם הנדבנים משה מונטיפיורי ובנימין זאב רוטשילד מפרנקפורט, לצורך תרומות לישיבות פולין וליטא.

נפטר בחשוון ה'תרס"ב (אוקטובר 1901) ונקבר בבית הקברות היהודי בוורשה.

השאיר בכתב יד תשובות הלכתיות וחידושים על כמה ממסכתות הש"ס ועל חושן משפט.

## משפחתו
אחיו:
* הרב אהרן שלמה זלמן, בעל "בית אהרן" על הש"ס, רבן של גובורובו וויזנה.
* ר' אברהם מאיר היה רבה של יבלונה.
* ר' שמריה יוסף
בניו:
* ר' מרדכי - מו"ץ בורשה.
* ר' יעקב זאב מגריצה.
* ר' בנציון רב בקראסנטוב.

חתניו:
* הרב שלמה דוד כהנא - אב"ד וראש ישיבה בורשה, ממייסדי אגודת הרבנים בפולין וראש הלשכה המרכזית לתקנת העגונות שלה, שהתיר אלפי עגונות ממלחמות העולם. בערוב ימיו היה רבה של העיר העתיקה של ירושלים. בנו היה שמואל זנוויל כהנא.
* הרב חיים לייב יודקובסקי - מו"ץ בורשה, חבר אגודת הרבנים בפולין.
* ר' אבא חיים מיקילשאנסקי - מו"ץ בורשה.
* ר' חיים פיין - רבה של ראדזין. נספה בשואה.
* הרב משה ורשובר רוזנטל - מראשי כולל ורשה ומחנך בירושלים.

## לקריאה נוספת
* ישראל אברהם גרינבוים, **חכמי פולין**, ירושלים ה'תשס"ט, עמ' שמג-שמה
* 
* דוד פלינקר, **רבני ורשה** בתוך: יצחק גרינבוים (עורך) "אנציקלופדיה של גלויות: כרך א: ורשה", בהוצאת חברת אנציקלופדיה של גלויות, תל אביב, ה'תשי"ג חלק א, עמ' 300
* הרב משה צינוביץ, **הרב ר' ש"ז קלפפיש מ"מ הרב בווארשה - שישים שנה לפטירתו** בתוך: **אישים וקהילות**, תל אביב, ה'תש"ן, עמ' 123–125
* הרב יחיאל מיכל שטרן, **רבי שמואל זנויל קלפפיש** בתוך: **גדולי הדורות** חלק ב', ירושלים ה'תשנ"ו, עמ' 856
* יצחק אלפסי, **הרב שמואל זנוויל קלפפיש, ראב"ד וורשה**, בתוך: **דורשי ציון בפועל**, הוצאת שם, ירושלים ה'תשס"ו עמ' 115

## קישורים חיצוניים
* צאצאי רבי חיים מוולוז'ין זי"ע - אשכול בפורום "אוצר החכמה" על צאצאי ר' חיים מוולוז'ין, בו ישנה התייחסות לרב קלפפיש שהיה נשוי לנינתו של רבי חיים, ולמשפחתו.

## הערות שוליים

קטגוריה:ורשה: רבנים
קטגוריה:רבנים פולנים
קטגוריה:אבות בתי דין
קטגוריה:ראשי ישיבה פולנים
קטגוריה:תלמידי הרב משה יהודה לייב זילברברג
קטגוריה:יהודים הקבורים בבית הקברות היהודי בוורשה
קטגוריה:ילידי המאה ה-19
קטגוריה:פולנים שנפטרו ב-1901
BYD סונג מקס

**BYD סונג מקס** (באנגלית: **BYD Song Max**) הוא מיניוואן מתוצרת יצרנית הרכב הסינית **BYD Auto**  (שם מלא: "BYD Auto Co., Ltd", במנדרינית: "比亚迪汽车") אשר מיוצר משנת 2017 ועד היום.

## "BYD סונג מקס"

* דגם "BYD סונג מקס" הוצג לראשונה באפריל 2017.
* דגם "BYD סונג מקס" משווק בסין מספטמבר 2017.
* 5 דלתות.
* 7 נוסעים.
* מנוע קדמי - 1.5 ליטר.
* מנוע בנזין.
* סוג הנעה: הנעה קדמית.
* דגמי "BYD סונג מקס" (מנוע בנזין) יוצרו ב-5 רמות גימור.
* צמיגים: 215 / 55 R17 (דגמי מנוע בנזין).
* קיבולת מכל דלק - 60–62 ליטר (דגם "1.5TI").
* קיבולת מכל דלק - 52 ליטר (דגם היברידי).
* תאוצה בין 0–100 קמ"ש היא 10.0 שניות (דגם מנוע בנזין).
* תאוצה בין 0–100 קמ"ש היא 6.9–7.9 שניות (דגם היברידי).
* בשנת 2017 יוצרו 30,390 יחידות ובשנת 2018 יוצרו 141,068 יחידות.

### דגמים
* "1.5TI".
* "1.5TI DM" - משווק ממרץ 2019.
* "Song Max EV" - דגם היברידי (מנוע בנזין + מנוע חשמלי), משווק ממרץ 2019.

### "Song Max EV"
הדגם ההיברידי הושק באפריל 2019. הדגם זהה כמעט לחלוטין לדגם ה-"1.5TI" מלבד לסורג הקדמי.

בדגם הורכבו 2 מנועים: מנוע בנזין המפיק 165 כ"ס ומנוע חשמלי המפיק 160 כ"ס.

## תמונות

קובץ:BYD Song Max 002 China 2018-03-06.jpg | דגם "BYD סונג מקס"
קובץ:BYD Song Max Rear 2017.12.22.jpg | דגם "BYD סונג מקס"
קובץ:BYD Song Max 2 China 2018-03-06.jpg | דגם "BYD סונג מקס"
קובץ:BYD Song Max facelift.jpg | דגם "BYD סונג מקס"
קובץ:BYD Song Max facelift rear.jpg | דגם "BYD סונג מקס"
קובץ:BYD Song Max 01 China 2018-03-06.jpg | דגם "BYD סונג מקס"


## ראו גם
* BYD M6

## קישורים חיצוניים
* 

* 
* 

## הערות שוליים

קטגוריה:דגמי מכוניות שהושקו ב-2017
קטגוריה:מיניוואנים
קטגוריה:מכוניות היברידיות
סונג מקס